KFC-saak weer uitgestel | Maroela Media
KFC-saak weer uitgestel
Stephan Nel, Dicky Junior Van Rooyen, Marius Harding, Ockert Muller en Joshua Schultz in die Pretoria-Noord-landdroshof (18 Augustus 2017)
Die saak teen vyf mans van Pretoria wat daarvan beskuldig word dat hulle ŉ paartjie, Jacob Sono en sy vrou Dudu, by ŉ KFC in Montana aangerand het, is Donderdag uitgestel.
Die verdediging het die staat versoek om besonderhede, wat nog uitstaande is, te verskaf. Een van die items is ŉ selfoon wat aan een van die beskuldigdes behoort en vermoedelik nog in die polisie se aanhouding is.
Staatsaanklaer Lucri Shivambo het gesê kringtelevisiebeeldmateriaal van die beweerde aanranding is aan die verdediging oorhandig, maar inligting van ŉ selfoon is nog uitstaande.
Die saak sal op 28 Junie in die landdroshof in Pretoria-Noord aangehoor word.
Marius Harding, Stephan Nel, DJ van Rooyen, Ockert Muller en Joshua Scholtz staan tereg op aanklag van poging tot moord, aanranding met die doel om ernstige te beseer en die rig van ŉ vuurwapen.
Vier van die beskuldigdes is op borgtog vrygelaat, maar Harding se aansoek om borgtog is afgekeur.
Harding is in 2014 in hegtenis geneem op aanklag van aanranding en crimen injuria nadat hy glo drie vulstasiewerknemers aangerand en glo rassistiese uitlatings gemaak het by ŉ vulstasie in Petrus Steyn in die Vrystaat. Hy staan ook tereg op aanklag van bedrog in ŉ afsonderlike saak in KwaZulu-Natal.
Staatsgetuies, insluitend twee polisiebeamptes, het tydens die aansoek om borgtog getuig dat die vyf persone met dieselfde doel opgetree het en beweer die aanval was rassisties van aard. ŉ Video van die aanval is met ŉ selfoon opgeneem en die videogreep is wyd op sosiale media versprei.
‘Mees gesoekte’ verdagtes in Limpopo aangekeer
Mangat-moord: Staat het vrou in trane
Ad · 2 jare gelede
Wanneer begin die STEERS saak asb? Oja skies vergeet van dubbel standaarde nou weer…
Vra jy · 2 jare gelede
Dis die miljoen dollar vraag. Steers?
En die ou wat die swanger vrou aangerand het is maar net geskors??? Nie eers toe gesluit nie. Maar wat verwag mens in vandag se wonderlike SA
Nou wat van CEO Mnr Romeo Makhubela va Novare maatskappy wat ‘n swanger vrou aangerand het? Hy is dan nog nie ge-arresteer en toegesluit nie. Waar is die regverdigheid nou of is dit bloot rassisme hantering. Om ‘n swanger vrou so aan te rand is ook aanranding met die doel om ernstig te beseer en ook poging tot moord op Ma en ongebore baba. Hy het die Ma oor ‘n marmerblad tafel geslaan en as sy verkeerd geval het met haar kop kon dit albei se lewens geneem het. Hy is ‘n swakkeling en bullebak (vroueslaner) wat in tronk moet wees. Ook moet hy verban word van alle Steers kitskos plekke.
Wigte · 2 jare gelede
Ek wag vir FW se wigte en teenwigte
Ek verstaan net nie hoekom is die media nie totaal op die saak van die ceo Romeo nie. Hoekom is die video nie op die nuus nie. Komaan media, julle het doodskis en kfc en spur videos oor en oor gewys. Is daar in julle regverdigheid? Sal weet as berig geplaas word
chista · 2 jare gelede
weer rasistiese aanslag.
Komaan · 2 jare gelede
Vergelyk goed met die man Romeo wat die swanger vrou geklap en geslaan het .. wonder hoe gaan die dinge nou hanteer word deur die HOWE?? Ons wil graag sien dat hierdie twee sake ewe ‘regverdig’ hanteer word asb.
Ek eet nie KFC nooit ooit nie..sederdien! Steers ons wag op julle… Julle gaan ook ge_Spur en KFC word!
Erich · 2 jare gelede
Wat het geword dat jy geregtig is op n vinnige verhoor en afhandeling van die saak. Aanhoudende uitstel?? Waar is die prokureur wat moet aandring op afhandeling?
Maroela Media, verwys paragraaf 2 – “een van die items is ‘n selfoon wat aan een van die beskuldigdes behoort en wat vermoedelik nog in die polisie se aanhouding is”. Ho nou! Waarna word daar verwys – is die person vermoedelik nog in die polisie se aanhouding of is die selfoon nog vermoedelik in die polisie se BESIT???